Bernardica Juretić
<s>Bernardica Juretić Rožman (Srijane, 18. kolovoza 1963.) hrvatska je psihologinja i humanitarna djelatnica.</s><s>Od 22. siječnja 2016. do 19. listopada 2016. bila je ministrica socijalne politike i mladih Republike Hrvatske.</s>

<s>Životopis</s>

<s>Mladost i obrazovanje
Bernardica Juretić rođena je u Splitu.</s><s>U rodnom mjestu Srijane, završila je osnovnu školu.</s><s>Srednju medicinsku školu završila je u Dubrovniku.</s><s>Nakon završetka srednje škole ušla je u redovničku zajednicu Službenica milosrđa - ančela.</s><s>Radila je kao medicinska sestra u Njemačkoj, a školovanje je nastavila u Italiji.</s><s>Na Salezijanskom papinskom sveučilišu  u Rimu diplomirala je psihologiju te je 1990. godine magistrirala radnjom  Oboljeli od AIDS-a s psihološkog gledišta.</s>

<s>Humanitarno-terapijski rad
Proučavajući logoterapiju Viktora Frankla  i nakon iskustva rada s talijanskim svećenikom Pierinom Gelminijem  koji se posvetio pomaganju oboljelima od AIDS-a i ovisnicima o drogama, 1990. godine, nakon povratka iz Italije, u Splitu osniva humanitarnu i terapijsku organizaciju Zajednica Susret.</s><s>Terapijski centri zajednice kasnije su proširili djelovanje po cijeloj zemlji.</s><s>Godine 2001. izlazi iz redovničke zajednice, ali nastavlja se baviti problemima ovisnosti.</s><s>Predavala je na Visokoj zdravstvenoj školi u Zagrebu.</s><s>Objavljivala je radove u časopisima (Orientamenti pedagogici, Anime e corpi, Kateheza, Đakovački Vjesnik, Tribina za mlade) i pisala novinske kolumne (Panorama, Glorija, Glas Slavonije).</s><s>Održavala je predavanja, javne tribine i okrugle stolove, te sudjelovala na domaćim i međunarodnim kongresima, konferencijama i seminarima.</s><s>Članica je Hrvatskog psihološkog društva.</s>

<s>Političko djelovanje
Godine 1991. postaje članicom Nacionalne komisije za borbu protiv ovisnosti Vlade RH, a 1994. godine nacionalni koordinator za nevladine udruge iz područja prevencije i tretmana ovisnosti Vlade RH.</s><s>Od godine 2002. je savjetnica, a od 2003. do 2008. predstojnica Ureda za suzbijanje zlouporabe opojnih droga Vlade RH.</s><s>Godine 2012. postaje vanjski član Odbora za zdravstvo i socijalnu politiku Sabora RH.</s><s>Godine 2016. imenovana je ministricom socijalne politike i mladih.</s>

<s>Djela
 Oboljeli od AIDS-a s psihološkog gledišta (1990.)
 Obitelj i droga (1994.) 
 Droga: od beznađa do nade (1999.)</s>

<s>Izvori
Bilješke i literatura</s>

<s>Vanjske poveznice
Mrežna mjesta
 Prva ispovijest Bernardice Juretić, ministrice socijalne skrbi: "Sad kreće moja najveća bitka za istinsku socijalnu državu", www.braniteljski-portal.hr, 25. siječnja 2016.</s><s>Bernardica Juretić, Evaluation of drug addiction treatment in Therapeutic Community "Zajednica Susret", drogeiovisnosti.gov.hr
 Bernardica Juretić: Zabrinutija sam za današnje generacije jer sintetičke droge više oštećuju mozak, www.civilnodrustvo.hr, 3. prosinca 2012.</s><s>Bernardica Juretić - zaštitnica obeshrabrenih i izgubljenih mladih, Nacional, arhiva.nacional.hr, 14. listopada 2003.</s><s>Zajednica susret, službeno mrežno mjesto</s>

<s>Hrvatski psiholozi
Ministri u Vladi Republike Hrvatske
Humanitarci
Medicinske sestre</s>

